Surah Ad Dahr Ayat 18 Urdu Translation
Home ≫ Al-Quran ≫ Surah Ad Dahr Ayat 18 Urdu Translation
عَیْنًا فِیْهَا تُسَمّٰى سَلْسَبِیْلًا(۱۸)
وہ ادرک کیا ہے جنّت میں ایک چشمہ ہے جسے سَلسَبِیْل کہتے ہیں Wenke oor woonstelhuur vir studente | Maroela Media
Die jaar lê op sy rug en oor ŉ paar weke moet studente by universiteite en kolleges aanmeld om hul studies te begin of voort te sit. Aangesien verblyf in koshuise deesdae so skaars is, moet baie studente ŉ woonstel huur. Woonstelhuur kan egter vol slaggate wees as jy nie ligloop nie. Ina Opperman gee wenke om seker te maak woonstelhuur vir ŉ student loop goed af.
Gee voorkeur aan blyplekke wat deur die universiteit aanbeveel word, want hierdie plekke se huur is gewoonlik bekostigbaar, en net blyplekke wat geskik is vir studenteverblyf word aanbeveel.
Gaan kyk egter na ŉ paar plekke voordat jy besluit sodat jy kan sien watter plek die beste waarde vir geld gaan bied.
Dit is belangrik om ŉ plek te kies waar die student veilig sal wees. Kyk of daar diefwering by die vensters en deure is en indien daar ŉ alarm is, stel vas of dit gekoppel is aan ŉ sekuriteitsmaatskappy.
Dit is beter om ŉ plek te kies wat naby aan die kampus of openbare vervoer is. Dit sal dit ook makliker maak vir die student om byvoorbeeld saans die biblioteek te besoek.
Die plek moet die student ook die geleentheid bied om met ander studente te meng en te kuier.
Stel vas of die blyplek gemeubileer is en of die meubels ŉ lessenaar, goeie stoel en boekrakke insluit.
Maak seker of Wifi beskikbaar is en hoeveel dit maandeliks kos.
As die student ŉ motor het, moet daar toesluitgeriewe wees. (Onthou ook om jou versekeraar te laat weet as die motor nou elders gehou word.)
Inspekteer die plek voordat die student intrek en maak ŉ lysie van dinge wat reggemaak moet word. Vra die eienaar om te teken dat die lysie ontvang is. Hou ŉ afskrif van die lys as verwysing wanneer die plek weer nagegaan word voordat die student uittrek.
Student se verpligtinge
Betaal jou huur betyds elke maand.
Hou die plek netjies en moenie dit beskadig nie.
Moenie ander huurders inneem sonder die eienaar se toestemming nie.
Eienaar se verpligtinge
Maak seker die plek is reg om in te bly.
Hou die plek in stand volgens die huurkontrak.
Verskaf alle dienste wat in die kontrak bepaal word.
Laat die huurder weet as die plek ŉ nuwe eienaar kry.
Moenie diskrimineer teen huurders nie.
Die student se huurkontrak kan net opgeskort word deur ŉ hofbevel.
Gee die student ten minste twee maande kennis indien die huur verhoog word.
Verskaf ŉ kwitansie wanneer die deposito betaal is. Dit moet die naam en besonderhede van die huurder en die eienaar bevat, sowel as die naam en handtekening van die persoon wat die betaling ontvang, die plek se adres en die bedrag.
Studenteverblyf in ŉ kommune is ook ŉ goeie manier om te bespaar op huur en indien die student nie ŉ kamer hoef te deel nie, sal daar genoeg privaatheid wees. Dit is egter belangrik om seker te maak hoe die kommune bestuur word. Wie teken die kontrak, wie is in beheer van die betaling van huur en wat word gedoen as een van die studente nie betaal nie? Wie is verantwoordelik daarvoor om die leefgedeelte skoon te hou? Is daar reëls oor kuiermense en geraas?
Studente kan ook kies om by hul ouers te bly terwyl hulle studeer. Die voordele is jou eie kamer by jou eie gesin, besparings op dinge soos kruideniersware en huur, maar tensy die ouerhuis naby die universiteit is, sal daar uiteraard beperkings wees op deelname aan studentelewe.
Studente en verhuurders van studenteverblyf kan kla by die verskillende provinsies se huurtribunale. Kla in die provinsie waar die verblyf is.
Deel van: Rubrieke, Só maak mens